Selle aasta esimese kahe kuuga on
haigekassase laekunud 1,9 mld krooni, kuid raha on kulunud 2,1 mld
krooni, mistõttu on tekkinud juba 206 mln kroonine puudujääk.
"Senised arengud tööturul ja prognoosid lähikuudeks annavad indikatsiooni sellest, et järgnevatel kuudel on oodata sotsiaalmaksu laekumise täiendavat langust," selgitas rahandusminister Ivari Padar.
Arvestades võimalike riskide realiseerumisega, väheneb haigekassa eelarvesse minev sotsiaalmaksu ravikindlustuse osa laekumine võrreldes 2009. aasta lisaeelarvesse kavandatud tasemega täiendavalt 376 mln krooni võrra.
"Enne reservide kasutamist oleks mõttekas analüüsida kulude kokkuhoiu võimalusi, sest tuluprognoosid järgmiseks aastaks on veel negatiivsemad kui 2009. aastaks," tõdes minister. Haigekassa eelarvet puudutavad kompromissid ja prioriteedid tuleb tema sõnul selgeks rääkida haigekassa nõukogus.